Diari Oficial de la Generalitat Valenciana


Sumari del DOGV 6203, del 10-02-2010 (2010/1350)

RESOLUCIÓ de 9 de març de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Cemex España, SA, per a la fàbrica de ciment al terme municipal de Buñol.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6203

Data del DOGV
:   10-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1350


Data del document
:   09-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 9 de març de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Cemex España, SA, per a la fàbrica de ciment al terme municipal de Buñol. [2010/1350]  
Vist l'expedient de referència, incoat a instàncies de José Ricardo García Aleix, en nom de l'empresa Cemex España, SA, amb CIF R84199728, i ubicada a l'autovia València-Madrid, quilòmetre 307, de Buñol (València), s'emet aquesta resolució de conformitat amb els següents  
Antecedents de fet  
1. Amb data 22 de novembre de 2006 la Direcció General de Qualitat Ambiental va atorgar a l'empresa Cemex España, SA, l'autorització ambiental integrada per a la fàbrica de ciment al terme municipal de Buñol, amb el número 049-06/AAI/CV.  
2. Amb data 23 de maig de 2008 José Ricardo García Aleix, en representació de la mercantil Cemex España, SA, va presentar a la Conselleria de Medi Ambient, Aigua, Urbanisme i Habitatge un escrit mitjançant el qual sol·licitava l'ampliació de la llista de residus no perillosos autoritzats per a fer l'operació de valorització tipus R5, recollits en l'autorització ambiental integrada concedida, incorporant nous residus no perillosos com a substitutius de les matèries primeres emprades per a la fabricació de clínquer.  
A la sol·licitud s'adjunta la documentació justificativa del caràcter no substancial de la modificació, d'acord amb el que disposa l'article 48 del Decret 127/2006.  
3. Amb data 12 de juny de 2008 es va requerir a l'empresa la presentació d'una memòria de justificació de la modificació com a no substancial, tenint en compte els criteris que estableix el Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental.  
4. Amb data 30 de juny de 2008 l'empresa va aportar la documentació requerida. Vista la documentació aportada, en data 23 de juliol de 2008 se li va comunicar que la modificació que pretén dur a terme es considera no substancial, i es va remetre a l'empresa la notificació de l'inici del tràmit de modificació d'ofici de la seua autorització ambiental integrada.  
5. Amb data 23 de juliol de 2008 es va notificar a l'Ajuntament de Buñol i al Servei de Residus Industrials la qualificació de la modificació com a no substancial per part d'aquesta Conselleria i es va sol·licitar l'informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.  
6. Amb data 18 de juliol de 2008 José Ricardo García Aleix, en representació de la mercantil Cemex Espanya, SA, va presentar a la Conselleria de Medi Ambient, Aigua, Urbanisme i Habitatge un escrit en el qual sol·licitava l'autorització per a fer una prova industrial de valorització energètica de determinada fracció de residus sòlids urbans en el forn Dopol de fabricació de clínquer gris. A la sol·licitud s'adjunta una còpia del projecte bàsic de dosificació de combustibles sòlids secundaris.  
7. En data 12 d'agost de 2008 es va notificar l'esmentada sol·licitud a l'Ajuntament de Buñol i al Servei de Residus Industrials, i es va incloure dins de l'expedient de modificació d'ofici en tràmit, la qual cosa, al seu torn, es va comunicar a l'empresa Cemex Espanya, SA, en la mateixa data.  
8. En data 22 d'agost de 2008 l'Ajuntament de Buñol va emetre un informe desfavorable sobre la incorporació de noves matèries primeres i de nou combustible de substitució, ja que considerava que eren modificacions substancials.  
9. En data 26 d'agost de 2006 es va rebre un informe del Servei de Residus Industrials favorable respecte a la incorporació de nous residus no perillosos per a la valorització dins de l'operació de gestió R5 com a matèries primeres dins del procés de fabricació de clínquer, ja que es considera com a modificació no substancial de l'autorització ambiental integrada concedida.  
10. Al seu torn, amb la mateixa data, el Servei de Residus Industrials va emetre un informe sobre la proposta d'incorporar una nova instal·lació per a dosificar residus sòlids al forn Dopol, per la qual cosa es va requerir que es completara la documentació.  
11. Amb data 23 de setembre de 2008 l'Àrea de Qualitat Ambiental va notificar a l'Ajuntament de Buñol i al Servei de Residus Urbans que l'autorització administrativa per a fer proves industrials queda fora de l'abast de l'autorització ambiental integrada, per la qual cosa l'esmentada sol·licitud efectuada per l'empresa en data 18 de juliol de 2008 queda fora de l'expedient en tràmit de modificació d'ofici de l'autorització ambiental integrada per modificació no substancial corresponent a l'ampliació de residus no perillosos autoritzats per a realitzar l'operació de valorització tipus R5.  
12. Amb data 27 de novembre de 2008, l'Ajuntament de Buñol va reiterar el seu informe desfavorable, el qual va ser respost novament per l'Àrea de Qualitat Ambiental en data 21 de gener de 2009.  
13. Amb data 27 de gener de 2008 es va notificar a l'interessat l'inici del tràmit d'audiència relatiu a la resolució de la modificació d'ofici de l'autorització ambiental integrada, perquè en el termini de deu dies hàbils poguera al·legar i presentar els documents i les justificacions que estimara pertinents.  
Fonaments de dret  
1. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
2. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc assignades, resolc:  
Modificar la Resolució de 22 de novembre de 2006 per la qual s'atorgava l'autorització ambiental integrada a l'empresa Cemex España, SA, en els aspectes següents:  
3.1. Gestió de residus  
S'incorporen a la llista de residus que s'han d'utilitzar en l'operació de valorització tipus R5, dins del procés de fabricació del clínquer, els residus següents:  
\* \* \* \* \*  
Aquesta modificació queda condicionada als aspectes següents:  
L'activitat s'ha d'exercir sense crear riscos per a l'aigua, l'aire o el sòl, i sense provocar incomoditats pel soroll o les olors.  
L'activitat queda condicionada a les obligacions que estableix en la normativa vigent de residus per a les operacions de valorització de residus: han de portar un registre de les quantitats, l'origen i la data de tractament.  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 9 de març de 2009.- El director general per al Canvi Climàtic: Jorge Lamparero Lázaro.